Christian Micallef .td_uid_2_604b3b2e614f1_rand.td-a-rec-img{text-align:left}.td_uid_2_604b3b2e614f1_rand.td-a-rec-img img{margin:0 auto 0 0} Il-ġurnalist u preżentatur sportiv Christian Micallef stqarr li ma jaqbilx ma' waħda mill-miżuri dwar il-Covid-19 li ħabbar il-Gvern fil-jiem li għaddew, dik li persuni li m'għalqux l-età ta' 17-il sena ma jistgħux jipparteċipaw fl-isport ta' kuntatt. Enfasizza li kien ikun aħjar kieku dwar dan saret konsultazzjoni mal-assoċjazzjonijiet sportivi. Micallef, li huwa wkoll Minority Leader fil-Kunsill tal-Belt Valletta, irrikorra għall-Facebook, fejn kiteb li għall-Gvern, l-assoċjazzjonijiet sportivi mhumiex importanti, "u wisq aktar ma jifhimx ukoll li l-isport, hu mod b'saħħtu ta' kif nipprevjenu ċertu mard". Saħaq li jekk tkun tbati min ċertu mard u tkun pożittiv għall-Covid-19, se tkompli tikkomplika l-kundizzjoni ta' saħħet il-persuna. Skont rapport fil-media lokali, il-maġġoranza ta' pazjenti li għandhom età żgħira, u li huma pożittivi għall-COVID-19, u… Posted by Christian Micallef on Monday, March 8, 2021 Fuq il-mezzi soċjali, Christian Micallef fisser li l-maġġoranza ta' pazjenti żgħar pożittivi għall-Covid-19 u li spiċċaw jingħataw kura medika fl-ITU f'Mater Dei, għandhom problemi ta' obeżità. Huwa qal li anke jekk ikunu żgħar fl-età, pazjenti pożittivi għall-virus, qed ikollhom kumplikazzjonijiet aktar serji minn oħrajn. Jitħabbru miżuri ġodda b'effett mill-Ġimgħa Irrefera għal statistika li ġiet provduta fil-5 ta' Marzu u qal li "l-każijiet li ġejjin mill-isport huma l-inqas meta mqabbel ma' każijiet oħra rrappurtati. Micallef qal li l-aqwa mod ta' kif niġġieldu l-obeżità hu permezz ta' stil ta' ħajja b'saħħitha u bl-attività fiżika. Kompla jgħid li l-Gvern ma ħasibx fuq il-konsegwenzi l-oħra li deċiżjoni bħal din se ġġib magħha, inkluż stress psikoloġiku li żdied mhux ftit fl-atleti sportivi kollha madwar id-dinja, mill-bidu ta' din il-pandemija. Filwaqt li jinsab ċert li l-miżura tal-Gvern iddaħħlet biex jiġu protetti l-ħajjiet ta' kull persuna mill-coronavirus, insista li ma jistax ikun li jittieħdu deċizjonijiet bla ħsieb u mingħajr konsultazzjoni fejn jidħol l-isport. L-Assoċjazzjoni Maltija tal-Futbol fl-aħħar jiem ħabbret li l-partiti tal-Youth League se jiġu posposti sal-aħħar tax-xahar. MFA: Posponiment tal-partiti tal-Youth League sal-aħħar tax-xahar Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_604b3b2e617c4_rand.td-a-rec-img{text-align:left}.td_uid_3_604b3b2e617c4_rand.td-a-rec-img img{margin:0 auto 0 0}